EkBass/fiwiki-20250220-pages-articles huggingface dataset:
Nils Swedlund

Nils Per Robert Swedlund (16. toukokuuta 1898 Gävle – 28\. kesäkuuta 1965 Maarianhamina) oli ruotsalainen kenraali, joka toimi Ruotsin puolustusvoimien komentajana vuosina 1951–1961. Swedlundin aikana Ruotsin sotilaallinen suorituskyky suhteessa ulkomaailmaan oli vahvimmillaan. Swedlund kuoli sairaskohtaukseen purjehtiessaan Ahvenanmerellä kesällä 1965. ==Lähteet== ==Aiheesta muualla== Luokka:Ruotsalaiset kenraalit Luokka:Ruotsin puolustusvoimien komentajat Luokka:Vuonna 1898 syntyneet Luokka:Vuonna 1965 kuolleet
Stig Synnergren

Stig Gustaf Eugén Synnergren (25. helmikuuta 1915 Överluleå – 28. huhtikuuta 2004 Tukholma) oli ruotsalainen kenraali, joka toimi Ruotsin puolustusvoimien komentajana vuosina 1970–1978. Synnergrenin aikana Ruotsin puolustusvoimissa otettiin käyttöön Viggen-hävittäjät. ==Lähteet== ==Aiheesta muualla== Luokka:Ruotsalaiset kenraalit Luokka:Ruotsin puolustusvoimien komentajat Luokka:Vuonna 1915 syntyneet Luokka:Vuonna 2004 kuolleet
Tomterin kirkko

Tomterin kirkko () on Indre Østfoldin kunnassa Norjassa sijaitseva puinen pitkäkirkko vuodelta 1600. ==Lähteet== ==Aiheesta muualla== Luokka:Indre Østfold Luokka:Norjan puukirkot
Hobølin kirkko

Hobølin kirkko () on Indre Østfoldin kunnassa Norjassa sijaitseva kivinen pitkäkirkko 1100-luvulta. ==Kuvia== Hobøl pkirke20120707-03.JPG|Kirkkosali ==Lähteet== ==Aiheesta muualla== Luokka:Indre Østfold Luokka:Norjan kivikirkot
Askimin kirkko

Askimin kirkko () on Indre Østfoldin kunnassa Norjassa sijaitseva puinen ristikirkko vuodelta 1878. ==Lähteet== ==Aiheesta muualla== Luokka:Indre Østfold Luokka:Norjan puukirkot
Båstadin kirkko

Båstadin kirkko () on Indre Østfoldin kunnassa Norjassa sijaitseva puinen ristikirkko vuodelta 1860. ==Lähteet== ==Aiheesta muualla== Luokka:Indre Østfold Luokka:Norjan puukirkot
Trøgstadin kirkko

Trøgstadin kirkko () on Indre Østfoldin kunnassa Norjassa sijaitseva kivinen pitkäkirkko 1200-luvulta. ==Lähteet== ==Aiheesta muualla== Luokka:Indre Østfold Luokka:Norjan kivikirkot
Eidsbergin kirkko

Eidsbergin kirkko () on Indre Østfoldin kunnassa Norjassa sijaitseva kivinen ristikirkko 1200-luvulta. ==Kuvia== Eidsbergkirkeinteriør.jpg|Kirkkosali Eidsbergkirkealtertavle.jpg|Alttari ==Lähteet== ==Aiheesta muualla== Luokka:Indre Østfold Luokka:Norjan kivikirkot
Sibble

Sibble on taajama Botkyrkan kunnassa Tukholman läänissä Södermanlandin historiallisessa maakunnassa Ruotsissa. Taajamassa oli 343 asukasta vuonna 2021. ==Lähteet== ==Aiheesta muualla== Luokka:Botkyrkan kunta Luokka:Ruotsin taajamat
Vårsta

Vårsta on entinen taajama Botkyrkan kunnassa Tukholman läänissä Södermanlandin historiallisessa maakunnassa Ruotsissa. Se on pääosin 1950- ja 1960-luvuilla rakennettu asuinalue. Vuodesta 2020 Vårsta on ollut osa Tumban taajamaa. ==Kuvia== Vårsta Botkyrka 2014b.jpg|Kirjasto Vårsta Botkyrka 2014a.jpg|Rivitaloja Vårsta Botkyrka 2014c.jpg|Liikekeskus ==Lähteet== ==Aiheesta muualla== Luokka:Botkyrkan kunta
Strålsnäs

Strålsnäs on taajama Boxholmin kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 450 asukasta vuonna 2016. ==Lähteet== ==Aiheesta muualla== Luokka:Boxholmin kunta Luokka:Ruotsin taajamat
Israel Tal

Israel Tal (; 13. syyskuuta 1924 – 8. syyskuuta 2010) oli israelilainen kenraalimajuri.Jim Hedge, Major General Israel Tal obituary The Guardian 20.9.2010, viitattu 1.10.2024 Tal liittyi 17-vuotiaana Britannian armeijan juutalaisprikaatiin, joka muodostettiin Palestiinan mandaatin alueella asuneista juutalaisista. Hän taisteli Pohjois-Afrikassa ja Italiassa. Juutalaisprikaati lakkautettiin vuonna 1946. Tal palasi Palestiinaan Haganassa, joka edelsi Israelin puolustusvoimia. Hän palveli Israelin itsenäisyyssodassa vuonna 1948 ja oli 10. jalkaväkiprikaatin komentaja Suezin kriisissä vuonna 1956. Tal johti Israelin panssarijoukkoja vuodesta 1964. Hänellä oli merkittävä rooli kuuden päivän sodassa (1967), joka The Guardianin muistokirjoituksen mukaan oli menestyksekkäin osoitus hänen kyvyistään operatiivisessa johdossa. Tal oli jom kippur -sodan syttyessä vuonna 1973 varaesikuntapäällikkö. Hän ajautui monien kollegoidensa kanssa erimielisyyksiin strategiasta. Osa kollegoista piti häntä sodan alkuvaiheissa ylenmääräisen pessimistisenä. Tal kieltäytyi Moshe Dayanin ja David Elazarin määräyksestä jatkaa hyökkäystä egyptiläisiä joukkoja vastaan aselevon solmimisesta huolimatta. Tämä käytännössä päätti hänen uransa. Tal vetäytyi armeijan palveluksesta vuonna 1974, mutta jatkoi työskentelyä Israelin puolustusministeriössä ja työskenteli uuden taistelupanssarivaunun, Merkavan suunnittelun parissa. Tal kärsi aivoverenkiertohäiriöstä vuonna 1999 ja oli siitä lähtien hauraassa terveydentilassa. Hänellä oli vaimo Hagit ja kaksi lasta. == Lähteet == Luokka:Israelilaiset kenraalit Luokka:Kuuden päivän sota Luokka:Vuonna 1924 syntyneet Luokka:Vuonna 2010 kuolleet
Saint-André-de-Rosans

Saint-André-de-Rosans on kunta eteläisessä Ranskassa Hautes-Alpesin departementissa Provence-Alpit-Rivieran alueella. Se sijaitsee noin 63 kilometriä Gapin kaupungista länteen. Saint-André-de-Rosansin luostari perustettiin vuonna 988. Luostarista on jäljellä vain kirkon 1100-luvulla rakennetun laivan seinät sekä 1000-luvulta olevan apsiksen rauniot. Raunioissa tehdyissä kaivauksissa löydettiin huomattavia mosaiikkiteoksia. Luostari kärsi tuhoista Ranskan uskonsodissa vuonna 1574, ja lopullisesti se tuhoutui, kun se myytiin Ranskan suuren vallankumouksen aikana. ==Lähteet== ==Aiheesta muualla== Luokka:Hautes-Alpesin kunnat
L'Épine (Hautes-Alpes)

L'Épine on kunta eteläisessä Ranskassa Hautes-Alpesin departementissa Provence-Alpit-Rivieran alueella. Se sijaitsee noin 51 kilometriä Gapin kaupungista länteen. Keskiajalla 1100- ja 1200-luvuilla asukkaat rakensivat talonsa kukkulalla olleen linnan läheisyyteen. Kylä ympäröitiin aitauksella, jolloin siitä muodostui oppidum. Ranskan uskonsodissa vuosina 1562–1598 kylän rakennukset poltettiin ja linna tuhottiin. 1600-luvulla kylä jälleenrakennettiin, mutta linnaa ei rakennettu enää uudelleen. ==Lähteet== ==Aiheesta muualla== Luokka:Hautes-Alpesin kunnat
Nissim Vaturi

Nissim Vaturi (; s. 23. lokakuuta 1969) on israelilainen Likud-puolueen poliitikko.Nissim Vaturi Knesset, viitattu 1.10.2024 Hän on toiminut Knessetin varapuhemiehenä.Likud MK: Israel still exists due to Netanyahu, Gallant could have led to destruction The Jerusalem Post 13.8.2024, viitattu 1.10.2024 Vaturi korvasi Knessetissä Gideon Sa’arin vuonna 2020. Hän on kertonut saaneensa tohtorin arvon H’ersonin kansainvälisestä liiketoiminnan ja oikeustieteen yliopistosta Ukrainassa. Hän kuitenkin poisti oppiarvon virallisista tiedoistaan, koska Israelin korkeakoulutuksen neuvosto ei katsonut tutkintoa Israelissa päteväksi.Josh Breiner, Sa'ar's Replacement in Knesset Deleted Information About Unrecognized Doctorate Haaretz 11.12.2020, viitattu 1.10.2024 Vaturi on ollut lokakuussa 2023 alkaneen Gazan sodan aikana usein otsikoissa radikaalien lausuntojensa johdosta. Hänet muun muassa estettiin Facebookista Gazan kaistan polttamista koskeneen vaatimuksen johdosta.Likud MK: ‘Luckily for us’ October 7 attacks happened so Israel can fight Hamas The Times of Israel 26.12.2023, viitattu 1.10.2024 Kun Vaturi kuvattiin kannustamassa mielenosoittajia ryntäämään Sde Teimanin sotilastukikohtaan ja pidätyskeskukseen, Merav Ben-Ari vaati Knessetin puhemies Amir Ohanalta Vaturin erottamista varapuhemiehen tehtävistä. Vaturin mukaan ansio Israelin olemassaolon säilymisestä on Benjamin Netanjahun. Hänen mukaansa Israel olisi voinut tuhoutua puolustusministeri Yoav Gallantia kuuntelemalla. Kesäkuussa 2024 Vaturi väitti, että hallitukselta panttivankien vapauttamisesta Hamasin kanssa neuvottelemalla sopimista vaatineet mielenosoittajat edustivat Hamasia. Hän pahoitteli lausuntoaan myöhemmin. Vaturin mukaan nuoret israelilaiset homomiehet ovat aivopesun uhreja.Allison Kaplan Sommer, Likud Lawmaker Called Out by His Family Over Homophobic Remarks Haaretz 1.6.2023, viitattu 1.10.2024 == Lähteet == Luokka:Israelilaiset poliitikot Luokka:Vuonna 1969 syntyneet Luokka:Elävät henkilöt
L'Épine

L'Épine voi tarkoittaa seuraavia: * L'Épine, kunta Hautes-Alpesin departementissa Ranskassa * L'Épine, kunta Marnen departementissa Ranskassa * L'Épine, kunta Vendéen departementissa Ranskassa
Heinz Paschen

Heinz Paschen (s. 15. heinäkuuta 1953) on saksalainen insinööri. Paschen toimi BMW:n moottorisuunnittelijana vuosina 2001–2006, jolloin se toimitti moottorit Williams ja BMW Sauber -talleille. Aiemmin Paschen toimi Toyotan moottorisunnittelijana vuosina 1993–2000, jolloin Cristiano da Matta voitti CART-sarjan mestaruuden vuonna 2002. ==Lähteet== == Aiheesta muualla == * GrandPrix.com Luokka:Formula 1 -tallien työntekijät Luokka:Saksalaiset henkilöt Luokka:Vuonna 1953 syntyneet Luokka:Elävät henkilöt
Werner Laurenz

Werner Laurenz (s. 6. maaliskuuta 1953) on saksalainen insinööri. Laurenz toimi Ilmorin moottorisuunnittelijana vuosina 2003–2004, jolloin se toimitti moottorit McLarenille. Aiemmin Laurenz toimi BMW:n moottorisunnittelijana vuosina 1999–2002, jolloin se toimitti moottorit Williamsille. ==Lähteet== == Aiheesta muualla == * GrandPrix.com Luokka:Formula 1 -tallien työntekijät Luokka:Saksalaiset henkilöt Luokka:Vuonna 1953 syntyneet Luokka:Elävät henkilöt
Markus Duesmann

Markus Duesmann (s. 23. kesäkuuta 1969) on saksalainen autoalan johtaja, joka toimi Audin johtokunnan puheenjohtaja vuosina 2020–2023. Duesmann toimi vuosina 2005–2006 McLaren-Mercedesin F1-moottorien kehitysjohtaja ja vuosina 2007–2009 BMW Sauberin moottorisuunnittelijana. ==Lähteet== Luokka:Formula 1 -tallien työntekijät Luokka:Saksalaiset henkilöt Luokka:Vuonna 1969 syntyneet Luokka:Elävät henkilöt
Najah Salam

Najah Salam (; 13. maaliskuuta 1931 – 28. syyskuuta 2023) oli libanonilainen laulaja ja näyttelijä.Lebanese singer and actress Najah Salam dies aged 92 The National 28.9.2023, viitattu 2.10.2024 Salam tuli 1950-luvulla suosituksi laulajana Lähi-idässä ja etenkin Suezin kriisin aikana Egyptissä. Hän puolusti lauluissaan panarabismin aatetta. Hän saikin Gamal Abdel Nasserilta kunnianosoituksena Egyptin kansalaisuuden. Salam esiintyi näyttelijänä useissa arabiankielisissä elokuvissa 1950–1960-luvuilla. Hän sai kunnianosoituksen Libanonin presidentti Michel Aounilta Radio Lebanonin 80-vuotisjuhlassa. Salam oli naimisissa libanonilaisen koomikko Mohammed Salmanin (k. 1997) kanssa. Hänellä oli kaksi tytärtä. == Lähteet == == Aiheesta muualla == * Luokka:Libanonilaiset laulajat Luokka:Libanonilaiset näyttelijät Luokka:Vuonna 1931 syntyneet Luokka:Vuonna 2023 kuolleet
Hayim Katsman

Hayim Yeshurun Katsman (; 3. lokakuuta 1991 Israel – 7. lokakuuta 2023 Holit) oli Israelin tutkija ja rauhanaktivisti.Hayim Katsman, 32: US-Israeli scholar and peace activist The Times of Israel 15.10.2023, viitattu 2.10.2024 Andrew Silow-Carroll, Faces of Israel’s fallen: Soldiers, peace activists, families and too many more Jewish Telegraphic Agency 11.10.2023, viitattu 2.10.2024 Hän syntyi Israeliin muuttaneille yhdysvaltalaisille vanhemmille, ja hänellä oli myös Yhdysvaltain kansalaisuus.Dr. Hayim Katsman Z”L Association for Israel Studies, viitattu 2.10.2024 Katsman sai Ben-Gurionin yliopistosta maisterin arvon politiikan tutkimuksessa. Vuonna 2021 hän sai Washingtonin yliopiston Henry M. Jackson School of International Studiesista filosofian tohtorin arvon. Väitöstyön ohjaajiin kuului Liora Halper.Hayim Katsman, an Israeli Murdered by Hamas, Envisioned a Democratic Israel/Palestine Jacobin 9.11.2023, viitattu 2.10.2024 Katsmanille myönnettiin vuonna 2019 Association for Israel Studiesin Kimmerling-palkinto parhaasta valmistumistyöstä. Katsman keskittyi tutkimuksessaan uskonnollispohjaisiin sionistisiin yhteisöihin sekä uskonnollisen sionismin ajantasaiseen kehitykseen ja sen suhteeseen radikalismiin. Katsmanin kirjoituksia julkaistiin muun muassa lehdessä Israel Studies Review ja kirjassa Routledge Handbook of Religion and Political Parties. Katsman toimi luennoitsijana filosofian, politiikan ja israelilaisen yhteiskunnan aiheista. Hän toimi useissa paikallisissa rauhanjärjestöissä. Katsman hahmotteli strategian Israelin vasemmistolle. Hän kannatti israelilaisten ja palestiinalaisväestön intressien ja huolenaiheiden yhdistämiseen kykenevää valtiota, joka ei olisi eksklusivistinen eikä etnonationalistinen. Katsman murhattiin Hamasin hyökätessä Holitin kibbutsiin. Hän suojasi naapuriaan Avital Alajemia hyökkääjien luodeilta. Katsman haudattiin Petah Tikvaan 12. lokakuuta 2023. == Lähteet == Luokka:Israelilaiset tieteilijät Luokka:Pasifistit Luokka:Politiikan tutkijat Luokka:Israelilaiset henkirikosten uhrit Luokka:Vuonna 1991 syntyneet Luokka:Vuonna 2023 kuolleet
B’Tselem

B’Tselem () on israelilainen ihmisoikeusjärjestö, jonka pääasiallinen toimipaikka on Jerusalemissa.Abdelraouf Arnout, B'Tselem NGO says Israeli actions in Gaza amount to 'war crimes' Anadolu Agency 11.10.2023, viitattu 2.10.2024 B’Tselem Global Ministries, viitattu 2.10.2024 Se perustettiin vuonna 1989 tiedotuskeskukseksi miehitettyjen alueiden ihmisoikeuksista. Perustajien joukossa oli tutkijoita, juristeja, toimittajia ja Knessetin jäseniä. B'Tselemin toiminnanjohtajana toimii nykyisin Yuli Novak, joka kesäkuussa 2023 siirtyi vuodesta 2014 saakka toimineen Hagai El-Adin tilalle. B’Tselem on pyrkinyt vaikuttamaan Israelin politiikkaan miehitettyjen alueiden suhteen ja vahvistamaan niillä asuvien ihmisoikeuksia. Järjestön rahoittajia ovat olleet ihmisoikeuksia kansainvälisesti tukevat järjestöt Euroopassa ja Pohjois-Amerikassa sekä yksityiset kansalaiset Israelissa ja ulkomailla. B’Tselemille myönnettiin joulukuussa 1989 Al-Haqin kanssa jaettuAl-Haq Human Rights and Business Award 26.11.2019, viitattu 2.10.2024 Carterin–Menilin ihmisoikeuspalkinto. B’Tselem on dokumentoinut ihmisoikeusrikkomuksia miehitetyillä alueilla ja on syyttänyt Israelia sotarikoksista sen toiminnasta Gazan kaistalla. == Lähteet == == Aiheesta muualla == * Viralliset sivut , , Luokka:Israelilaiset ihmisoikeusjärjestöt
Yesh Din

Yesh Din (, «on olemassa laki») on israelilainen ihmisoikeusjärjestö, joka on edistänyt oikeudellisen avun saatavuutta Länsirannan asukkaille ja dokumentoinut asukkaisiin kohdistettuja ihmisoikeusloukkauksia. Järjestön päätehtäviä ovat olleet lain toimeenpanon valvonta, vastuullisuuden vaatiminen sotilailta ja poliisilta sekä palestiinalaisten maanomistajien avustaminen yksityisten maidensa saamiseen takaisin.Yesh Din: Volunteers for Human Rights Partners For Progressive Israel, viitattu 2.10.2024 Yesh Din on perustettu vuonna 2005.About us Yesh Din, viitattu 2.10.2024 == Lähteet == Luokka:Israelilaiset ihmisoikeusjärjestöt
Hurrikaani Helene

Hurrikaani Helene oli vuoden 2024 kahdeksas nimetty trooppinen myrsky ja viides hurrikaani Atlantin hurrikaanikaudella. Viisiportaisella Saffirin–Simpsonin hurrikaaniasteikolla se luokiteltiin tasolle neljä, kun se rantautui Yhdysvaltain Floridan rannikolle 26. syyskuuta. Helene on tilastoidun historian voimakkain Floridan Big Bendin alueelle rantautunut hurrikaani. Se nostatti alueelle poikkeuksellisen korkean jopa 4,5 metrin myrskyvuoksen ja toi vaarallisen voimakkaita tuulia suureen osaan pohjoista ja läntistä Floridaa. Kulkiessaan pohjoiseen Georgian, Etelä-Carolinan, Pohjois- Carolinan ja Tennesseen yli myrsky nostatti 9 tornadoa ja toi rankkasateita sekä äkkitulvia suureen osaan Yhdysvaltain itärannikon eteläosaa. Ainakin 150 ihmistä kuoli ja miljoonilta katkesi sähköt. Myrsky katkoi myös teitä ja kaatoi matkapuhelinverkkoja erityisesti Pohjois-Carolinassa, jossa satoi paikoin yli 60 senttimetriä vettä. Blue Ridge Mountains -vuoristossa sijaitseva Pohjois-Carolinan Ashevillen kaupunki kärsi erityisesti tulvista, ja kaupunki jäi eristyksiin tie- ja tietoliikenneyhteyksien katkettua. Ashevillessä ja sen lähiympäristössä kuoli ainakin 57 ihmistä. Tiedosto:Florida National Guard in Keaton Beach, Florida (Hurricane Helene).jpg|Myrskytuhoja Floridan Keaton Beachissä Tiedosto:Cleaning up (Georgia National Guard).jpg|Georgian kansalliskaarti raivaa kaatuneita puita myrskyn jäljiltä. Tiedosto:Carl Atwood Rd - Flooding -1.jpg|Tulvimista Pohjois-Carolinassa 27. syyskuuta == Lähteet == Helene
Corinna Schumacher

Corinna Schumacher (o.s. Betsch, s. 2. maaliskuuta 1969) on saksalainen aktivisti ja puoliammattilainen hevosurheilija. == Ura == Schumacher aloitti uransa myös puoliammattilaisena hevosurheilijana Saksassa. Hän avasi aluksi kilpahevosten vuokraus- ja hoitopaikan Sveitsissä ja laajeni sitten lähimaihin, kuten Saksaan ja Itävaltaan. Häntä pidetään myös paikallisten hevoskilpailujen edistäjänä Sveitsissä ja Saksassa. Schumacherin tähänastinen saavutus on ensimmäinen sija Länsi-Euroopan hevoskilpailuissa vuonna 2010. Schumacher on myös eläinrakasaktivisti, ja hän on PETA-järjestön pysyvä jäsen. == Yksityiselämä == Schumacher on naimisissa entisen Formula 1 -kuljettaja Michael Schumacherin kanssa, ja heillä on tytär Gina-Maria sekä poika Mick. Aiemmin hän oli suhteessa Heinz-Harald Frentzenin kanssa 1990-luvun alussa. ==Lähteet== Luokka:Saksalaiset ratsastajat Luokka:Eläinaktivistit Luokka:Vuonna 1969 syntyneet Luokka:Elävät henkilöt
Lennart Ljung

Lennart Ljung (13. maaliskuuta 1921 Sollefteå – 19. marraskuuta 1990 Tukholma) oli ruotsalainen kenraali, joka toimi Ruotsin puolustusvoimien komentajana vuosina 1978–1986. Ljungin aikana tapahtui U 137 -sukellusveneselkkaus. ==Lähteet== ==Aiheesta muualla== Luokka:Ruotsalaiset kenraalit Luokka:Ruotsin puolustusvoimien komentajat Luokka:Vuonna 1921 syntyneet Luokka:Vuonna 1990 kuolleet
Kiki Rockwell

Kiki Rockwell on Uudessa Seelannissa asuva laulaja, lauluntekijä ja musiikintuottaja. Hän on kotoisin San Franciscosta ja kasvanut Bonnissa sekä Aucklandissa. Hän on aiemmin ollut uusiseelantilaisen The Leers -bändin jäsen. Hänen soolouransa alkoi vuonna 2021 singellä "Left for Dead". Rockwellin musiikkityylissä on vaikutteita useista genreistä. Hänen lyriikkansa ja musiikkivideonsa ovat saaneet vaikutteita keskiaikaisesta tarustosta, mytologiasta sekä naisnäkökulmasta historiaan. Hänen kappaleidensa "Same Old Energy" (2021) ja "Cup Runneth Over" (2022) musiikkivideot on ohjannut uusiseelantilainen elokuvantekijä Oshara Ardelean. Rockwell on esiintynyt muusikonuransa tiimoilta useissa julkaisuissa, kuten The New Zealand Herald ja musiikkiin keskittyvä verkkolehti NZ Musician. Lokakuun 2024 tilastojen mukaan hänellä on yli 400 000 kuukausittaista kuuntelijaa Spotifyssa. == Diskografia == === Albumit === Bleeding Out in a Forest Rituals on the Bank of a Familiar River Eldest Daughter Of An Eldest Daughter (expected October 2024) === Singlet === Left for Dead (2021) Same Old Energy (2021) Cup Runneth Over (2022) Madeline From Persephone Harbinger Burn Your Village == Viittaukset == Luokka:Uusiseelantilaiset muusikot Luokka:Elävät henkilöt Luokka:Syntymävuosi puuttuu
Gina-Maria Schumacher

Gina-Maria Bethke (o.s. Schumacher, s. 20. helmikuuta 1997) on saksalainen hevosurheilija. == Ura == Bethke voitti kultaa FEI:n MM-kilpailuissa elokuussa 2017. Helmikuussa 2018 hän voitti kultaa Cavallissa aloittelijana National Reining Horse Associationilla. == Yksityiselämä == Bethkein perheeseen kuuluvat isä Michael, äiti Corinna sekä veli Mick. ==Lähteet== Luokka:Saksalaiset ratsastajat Luokka:Vuonna 1997 syntyneet Luokka:Elävät henkilöt
Al-Haq

Al-Haq () on vuonna 1979 perustettu ihmisoikeusjärjestö. Se on vanhin palestiinalainen ihmisoikeusjärjestö.Lynn Welchman, Al-Haq: A Global History of the First Palestinian Human Rights Organization Jstor 2021, viitattu 2.10.2024 Al-Haqin pääpaikka on Ramallah. Järjestö on tarkkaillut ja dokumentoinut miehitetyillä palestiinalaisalueilla tehtyjä ihmisoikeusloukkauksia sekä toiminut niiden estämiseksi. Järjestö on vastustanut niin Israelin kuin palestiinalaishallinnon ja muiden toimijoiden tekemiä ihmisoikeusloukkauksia.Al-Haq Human Rights and Business Award 26.11.2019, viitattu 2.10.2024 Al-Haq sai vuonna 1989 Carterin–Menilin ihmisoikeuspalkinnon, jonka se jakoi B’Tselemin kanssa. Samat järjestöt saivat vuonna 2009 jaetusti alankomaalaisen Geuzenpenningin. Al-Haqin pääjohtaja Shawan Jabarin sai vuonna 1990 Reebokin ihmisoikeuspalkinnon ja vuonna 2018 B’Tselemin johtaja Hagai El-Adin kanssa jaetun Ranskan tasavallan ihmisoikeuspalkinnon. Al-Haqilla on neuvoa-antava erikoisasema Yhdistyneiden kansakuntien talous- ja sosiaalineuvostossa.About Al-Haq Al-Haq 16.10.2010, viitattu 2.10.2024 Israel luokitteli Al-Haqin lokakuussa 2021 terroristijärjestöksi viiden muun palestiinalaisen järjestön ohella. YK:n ihmisoikeusasiantuntijat tuomitsivat teon ja antoivat Israelille kuusi kuukautta aikaa näyttää toteen esitetty terrorismisyytös. YK:n asiantuntijoille ei esitetty asianmukaisia todisteita, joten he epäilivät Israelin toimenpidettä poliittiseksi ja kannustivat kansainvälistä yhteisöä jopa lisäämään taloudellista ja poliittista tukeaan Al- Haqille.Israel/Palestine: UN experts call on governments to resume funding for six Palestinian CSOs designated by Israel as ‘terrorist organisations’ OHCHR 25.4.2022, viitattu 2.10.2024 == Lähteet == Luokka:Palestiinalaiset järjestöt Luokka:Ihmisoikeusjärjestöt
Bengt Gustafsson

Bengt Gustafsson (2. joulukuuta 1933 Hästveda – 15. maaliskuuta 2019) oli ruotsalainen kenraali, joka toimi Ruotsin puolustusvoimien komentajana vuosina 1986–1994. Gustafssonin aikana Berliinin muuri kaatui ja kylmä sota päättyi. ==Lähteet== ==Aiheesta muualla== Luokka:Ruotsalaiset kenraalit Luokka:Ruotsin puolustusvoimien komentajat Luokka:Vuonna 1933 syntyneet Luokka:Vuonna 2019 kuolleet
Tena-Teollisuus

Tena-Teollisuus Oy oli Kuopiossa Niiralankadulla vuosina 1950–1969 toiminut tekstiiliteollisuusyritys, joka valmisti muovipinnoitetuista kankaista muun muassa telttoja, makuupusseja, laukkuja, käsineitä ja sadevaatteita. Vuoden 1969 alusta Tena-Teollisuus Oy sulautettiin sen jo pidempään omistaneeseen Turo-vaatetusyritykseen, joka fuusioi itseensä 1973 myös muovitettuja kankaita Kuopiossa valmistaneen Oy Hemming & Co:n. Turo myi Tena-liiketoiminnan vuonna 1983 Espe-yritykselle. Muovipinnoitettujen tekstiilien jalostusta muun muassa kuormapeitteiksi jatkaa Kuopiossa Oy Scantarp Ab. ==Lähteet== Luokka:Entiset suomalaiset teollisuusyritykset Luokka:Kuopion rakennukset ja rakennelmat
Aurinkomäyrät

Aurinkomäyrät eli hillerimäyrät (Melogale) on näätäeläinten heimoon kuuluva nisäkässuku. Ne elävät metsissä ja ruohikkomailla Pohjois-Intiasta Kiinaan ulottuvalla alueella. Aurinkomäyrät herättivät aikaisempaa enemmän kiinnostusta Euroopassa 2020-luvun alussa, kun niiden arveltiin olleen COVID-19-pandemian alkulähde. == Lajit == * Kiinanaurinkomäyrä (kiinanhillerimäyrä) Melogale moschata * Hillerimäyrä (intianaurinkomäyrä) Melogale personata * Jaavanhillerimäyrä (idänaurinkomäyrä) Melogale orientalis * Borneonhillerimäyrä Melogale everetti == Lähteet == Luokka:Näätäeläimet
Kaarle Juhanpoika Vitikkala

Kaarle Juhanpoika Vitikkala, ent. Pelttari (27. toukokuuta 1760 Vampula – 25. heinäkuuta 1848 Kokemäki) oli suomalainen maanviljelijä ja suurmaanomistaja. Vitikkalan vanhemmat olivat Juha Antinpoika Pelttari ja Valpuri Rekontytär ja puoliso vuodesta 1781 Eva Kristina Vikberg (1766–1839). Heidän lapsistaan Kaarle Grönholmista (1783–1864) tuli varatuomari, joka oli Rauman pormestari, ja Fredrik Grönholmista (1787–1860) pappi. Perimätiedon mukaan Henrik Gabriel Porthan kannusti Vitikkalaa kouluttamaan lapsiaan. Pelttarin suku oli asunut Vampulan Sallilan Pelttarin taloa ainakin 1500-luvun puolivälistä, mutta Kaarle Juhanpoika ei perinyt taloa seitsemäntenä vanhempiensa kahdestatoista lapsesta. Avioiduttuaan 21-vuotiaana vain 15-vuotiaan Eva Kristiina Vikbergin kanssa hän sai kuitenkin haltuunsa Vikbergien omistaman säterin. Samalla hänen sukunimensä muuttui Vitikkalaksi. Tilalla oli 1700-luvun lopussa jo 54 tynnyrinalaa peltoa ja 166 tynnyrinalaa niittyä, samoin kuin ratasmylly ja siian- ja lohenkalastamo. Vitikkala osti lisäksi Kokemäeltä säteriratsutilan ja Kauvatsalta rälssitilan. Omistaessaan 3 1/3 manttaalia maata hänellä oli todennäköisesti eniten maaomaisuutta kuin kenelläkään muulla suomalaisella talonpojalla Ruotsin ajalla. Vaikka Vitikkala ei ollut maanviljelijänä uudistusmielinen, hän raivautti suopeltoja ja niittyjä, kaivautti ojia ja uusi talousrakennuksia, mistä Suomen Talousseura myönsi hänelle mitalin. Hän osallistui myös Kokemäenjoen perkausta vaatineeseen lähetystöön ja auttoi joen perkauksen toteutuksessa. Näistä ansioista hän sai myöhemmin keisari Aleksanteri I:ltä hopeisen mitalin ja Nikolai I:ltä Pyhän Vladimirin ritarikunnan kultamitalin. Vitikkala toimi myös kuudennusmiehenä ja kirkonisäntänä. (ei-vapaa) == Lähteet == ==Aiheesta muualla== * Luokka:Suomalaiset maanviljelijät Luokka:Vuonna 1760 syntyneet Luokka:Vuonna 1848 kuolleet
Caroline Erikson

Caroline Erikson (s. 1988 Landsberg am Lech, Saksa) on saksalainen näyttelijä. Hän on näytellyt useissa poliisisarjoissa, joista Suomessa tunnettu on Erikoisryhmä Potsdam. == Elämä == Caroline Erikson muutti viisivuotiaana vanhempiensa kanssa Etelä-Saksasta Hampurin lähelle Buchholz in der Nordheideen. Näyttelemisen kipinän hän sai ensimmäisestä lavaroolistaan lastenteatteri Kunterbuntissa. Eriksonin ensimmäinen televisiorooli oli 11-vuotiaana lasten salapoliisisarjassa Die Pfefferkörner. Erikson päätyi siskojensa avustamana omatoimisesti hakemaan roolia hankkiakseen vähävaraiselle perheelleen lisää rahaa. Lapsuudessaan Erikson harrasti myös voimistelua ja jalkapalloa. Lukion jälkeen Erikson aloitti psykologian opiskelun Hildesheimissa ja osallistui näyttelijätyöpajoihin Hampurissa. Erikoisryhmä Potsdamissa (SOKO Potsdam) (2018–2021) hän esitti Luna Kunathia, räväkkää ja rentoa poliisia, joka oli sarjan toinen päähenkilö työparinsa, Katrin Jaehnen esittämän Sophie Pohlmannin rinnalla. Aiemmmin vuonna 2013 oli jo kokemus osasta sarjassa SOKO Leipzig. ==Lähteet== Luokka:Saksalaiset näyttelijät Luokka:Vuonna 1988 syntyneet Luokka:Elävät henkilöt
Thunderbird (juna)

Thunderbird () on Japanissa juna Osakan rautatieaseman ja Kanazawan rautatieasema välisellä Hokuriku-linjalla. Juna aloitti liikennöinnin huhtikuussa 1995. Noin 267 kilometrin matka kestää 154 minuuttia. ==Aiheesta muualla== *Thunderbird Luokka:Junat Luokka:Japanin rautatieliikenne
Emilia Laatikainen

Emilia Laatikainen (s. 1995) on Oulussa asuva suomalainen sarjakuvantekijä, kuvataiteen opettaja ja luokanopettaja. Laatikaisen sarjakuvateos Ei ois susta uskonu palkittiin vuonna 2024 Sarjakuva-Finlandia-palkinnolla. Hän käsittelee sarjakuvissaan usein identiteettiä, yhteiskuntaa ja mielenterveyttä. == Sarjakuva-albumit == * Ei ois susta uskonu. Tampere: Suuri Kurpitsa, 2023. . * Kadonneet. Tampere: Suuri Kurpitsa, 2020. . Lisäksi Laatikaisen sarjakuvia on julkaistu Kaltio- ja Parnasso-lehdissä sekä osana A-kiltojen liiton Veerat- hanketta. == Lähteet == == Aiheesta muualla == * Emilia Laatikaisen kotisivu Luokka:Suomalaiset sarjakuvantekijät Luokka:Suomalaiset opettajat Luokka:Vuonna 1995 syntyneet Luokka:Elävät henkilöt
Konstantin Lisitzin

Konstantin Lisitzin (1. lokakuuta 1874 Hiitola – 13. joulukuuta 1942 Helsinki) oli suomalainen juristi ja valtioneuvos.Ylioppilasmatrikkeli 1853–1899Dödsfall, Hufvudstadsbladet, 14.12.1942, nro 337, s. 3, Kansalliskirjaston digitaaliset aineistot. Viitattu 02.10.2024 Lisitzinin vanhemmat olivat kauppias Wasili Lisitzin ja Katharina Siitoin. Hän pääsi ylioppilaaksi Helsingin suomalaisesta normaalilyseosta 1893 ja valmistui Helsingin yliopistosta filosofian kandidaatiksi 1895, filosofian maisteriksi 1897 ja molempien oikeuksien kandidaatiksi vuonna 1900. Lisitzin sai varatuomarin arvon 1902. Lisitzin oli Viipurin hovioikeudessa kanslistina ja ylimääräisenä viskaalina 1904–1906. Pietarissa Keisarin Suomen asiain kansliassa hän oli nuorempana ja myöhemmin vanhempana toimitussihteerinä 1906–1918. Vuodesta 1918 alkaen Lisitzin oli asianajajana Viipurissa. Hän sai valtioneuvoksen arvon 1916. Konstantin Lisitzin oli naimisissa vuodesta 1920 Brigitte van de Kerckhovenin kanssa. ==Lähteet== Luokka:Suomalaiset virkamiehet Luokka:Pietarinsuomalaiset henkilöt Luokka:Suomalaiset juristit Luokka:Vuonna 1874 syntyneet Luokka:Vuonna 1942 kuolleet
Serres (Hautes-Alpes)

Serres on kunta eteläisessä Ranskassa Hautes-Alpesin departementissa Provence- Alpit-Rivieran alueella. Se sijaitsee Buëchjoen varrella, noin 41 kilometriä Gapin kaupungista länteen. Serres on pieni keskiaikainen kaupunki. Romaaninen Saint Areyn kirkko oli alun perin luostarikappeli. Kirkko on rakennettu 1100-luvulla, ja se on omistettu 600-luvulla kuolleelle Gapin piispa Areylle. Kaupunki oli tuolloin linnoitettu muureilla. Sitä laajennettiin 1300- ja 1400-luvuilla, kun paavit olivat Avignonissa. Serres oli tuolloin huomattava kaupunki, jossa järjestettiin messuja. Kaupungissa on säilynyt runsaasti keskiaikaisia taloja. ==Lähteet== ==Aiheesta muualla== Luokka:Hautes-Alpesin kunnat
Osamu Gotō

Osamu Gotō (; s. 27. marraskuuta 1948) on japanilainen insinööri. Gotō toimi Sauber Petronas Engineeringin moottoriosaston johtajana vuosina 1997–2005. ==Lähteet== == Aiheesta muualla == * GrandPrix.com Luokka:Formula 1 -tallien työntekijät Luokka:Japanilaiset insinöörit Luokka:Vuonna 1948 syntyneet Luokka:Elävät henkilöt Luokka:Japanilaiset urheilualan henkilöt
Adam Kaczyński

Adam Kaczyński (13. lokakuuta 1933 Varsova – 15. helmikuuta 2010 Krakova) oli puolalainen pianisti ja säveltäjä.Andrzej Chłopecki, Adam Kaczyński PWM Edition, viitattu 2.10.2024 Kaczyński valmistui valtiollisesta musiikkikorkeakoulusta Krakovassa opiskeltuaan siellä pianonsoittoa Barbara Korytowskan johdolla. Hän perusti vuonna 1962 aikansa musiikkiin keskittyneen MW2-kokoonpanon, jonka kanssa hän esiintyi monissa Euroopan maissa, Amerikassa ja Aasiassa. Kaczyński oli vuosina 1974–1975 Fulbright-stipendillä Yhdysvalloissa. Hän oli vuodesta 1991 professori Krakovan musiikkiakatemiassa. Kaczyński sai urallaan monia palkintoja, kuten Puolan säveltäjäliiton mitalit (1973, 1987), Krakovan kaupungin palkinnot (1986, 1987, 1988), Kultaisen ansioristin (1983) sekä Taide- ja kulttuuriministeriön 3. luokan (1976) ja 2. luokan (1983) palkinnot. == Teoksia == * Konsertto jazzorkesterille (1962) * Choices kolmelle pianolle, sähköpianolle, celestalle, cembalolle ja kuorolle (1975) * Preludeja pianolle (1978) * Konsertto pianolle ja orkesterille (1984) * Nowenna dla jednego Polaka neljälle pianolle (1984) * Ten Dzień pianolle, lyömäsoittimille ja lelupianolle (1989) * Shape kahdelle pianolle (1989) * Shape 2 lyömäsoittimille (1995) * teatteri- ja elokuvamusiikkia == Lähteet == Luokka:Puolalaiset pianistit Luokka:Puolalaiset säveltäjät Luokka:Vuonna 1933 syntyneet Luokka:Vuonna 2010 kuolleet
Wacław Geiger

Wacław Geiger (1907 Krakova – 1988) oli puolalainen säveltäjä, laulaja, kapellimestari ja kuoronjohtaja.Katarzyna Wiwer, The Time Quartet - Wacław Geiger "Ozgroj mi się ziemio" RecArt, viitattu 2.10.2024 Geiger aloitti varhain pianon- ja viulunsoiton. Hän asui ensimmäisen maailmansodan aikana vuosien ajan Zakopanessa, jossa hän jatkoi musiikkikoulutustaan. Sitten hän opiskeli sävellystä, orkesterinjohtoa ja laulua Krakovan musiikkiseuran konservatoriossa. Geiger oli toisen maailmansodan jälkeen aktiivinen kulttuurivaikuttaja Krakovassa ja oli muun muassa Puolan radion ensimmäinen musiikillinen johtaja siellä. Hän palasi Zakopaneen vuonna 1963. Siellä hän perusti Karol Szymanowski -musiikkiseuran, johti paikallisia kuoroja ja toimi lauluopettajana. Geiger oli perehtynyt Tatravuorten kansanperinteeseen ja toimi tuomarina kansanperinteen festivaalilla vuosien ajan. Geigerin teoksiin kuuluu muun muassa lauluja Jan Masurin, Aniela Gut-Stapińskan ja Hanka Nowobielskan sanoihin. Geigerin läheisiin ystäviin kuului myös runoilija Tadeusz Staich. == Lähteet == Luokka:Puolalaiset säveltäjät Luokka:Puolalaiset laulajat Luokka:Puolalaiset kapellimestarit Luokka:Kuoronjohtajat Luokka:Vuonna 1907 syntyneet Luokka:Vuonna 1988 kuolleet
Benoit Bagur

Benoit Bagur on ranskalainen moottoriurheiluvaikuttaja. Benoit on toiminut Delage-autoyhtiön teknisenä johtajana vuodesta 2018 lähtien. Aiemmin hän toimi SEAT Sportin teknisenä johtajana vuosina 1996–2010. == Aiheesta muualla == * Benoit Bagur - Delage.fr Luokka:Moottoriurheilun henkilöt Luokka:Ranskalaiset urheiluvaikuttajat Luokka:Syntymävuosi puuttuu Luokka:Elävät henkilöt
Eghbal Hamidy

Eghbal Hamidy (; s. 1. elokuuta 1960) on iranilainen insinööri. Hamidy työskenteli aerodynamiikkajohtana useissa Formula 1 -talleissa, kuten Williamsilla, Stewartilla, Arrowsilla ja Jordanilla. ==Lähteet== Luokka:Formula 1 -tallien työntekijät Luokka:Iranilaiset henkilöt Luokka:Vuonna 1960 syntyneet Luokka:Elävät henkilöt
Satu Taalikainen

Satu Taalikainen (s. 1965) on suomalainen näyttelijä, joka on tehnyt pitkän työuran Kouvolan Teatterissa. Koulutukseltaan hän on teatteritaiteen lisensiaatti. Hän on näytellyt vuodesta 1998.https://www.nayttelijaliitto.fi/nayttelijahaku/satu-taalikainen/ == Lähteet == Luokka:Suomalaiset näyttelijät Luokka:Vuonna 1965 syntyneet Luokka:Elävät henkilöt
Leo Ress

Leo Ress (s. 16. tammikuuta 1951) on saksalainen insinööri. Ress toimi Sauberin Formula 1 -tallin teknisenä johtajana vuosina 1993–2000, jolloin hänet korvasi tehtävässään Willi Rampf, mutta Ress jatkoi Sauberilla suunnittelijana, kunnes erosi vuoden 2002 lopussa. ==Lähteet== == Aiheesta muualla == * GrandPrix.com Luokka:Formula 1 -tallien työntekijät Luokka:Saksalaiset henkilöt Luokka:Vuonna 1951 syntyneet Luokka:Elävät henkilöt
500 Women Scientists

500 Women Scientists () on voittoa tavoittelematon järjestö, verkosto ja kansainvälinen liike, joka edistää tieteen avoimuutta, inklusiivisuutta ja saavutettavuutta lisäämällä tiedelukutaitoa, ajamalla tieteen yhdenvertaisuutta ja moninaisuutta sekä tarjoamalla naisiksi itsensä määritteleville mentorointia, tukea ja koulutusta. == Liikkeen tausta ja toiminta == Liike sai alkunsa Yhdysvaltojen vuoden 2016 presidentinvaalien jälkeen neljän tieteentekijän, Kelly Ramirezin, Theresa Bilinskin, Jessica Metcalfin ja Jane Zelicovan laatimasta avoimesta kirjeestä, jossa vaadittiin tieteellisen tutkimustiedon varaan rakentuvaa politiikkaa ja kannustettiin vastustamaan rasismia, eriarvoisuutta ja vähemmistöihin kohdistuvia syrjinnän muotoja. Tavoitteena oli alun perin saada asian taakse 500 tiedenaista, mutta jo kahdessa kuukaudessa allekirjoittaneita oli yli viisitoistatuhatta 109 maasta. 500 tiedenaista -liike on järjestäytynyt paikallisosastoihin, jotka järjestävät säännöllisiä tapaamisia. Paikallisosastoja on yli 500 ja ne toimivat tukijärjestelmänä ja välineenä edistää liikkeen pyrkimysten ja arvojen mukaisia asioita paikallisella tasolla. == Ohjelmia ja aloitteita == Request a Woman Scientist -tietokanta Request a Woman Scientist -tietokanta (suom. ”Pyydä tiedenaista”) edistää naisten näkyvyyttä tieteellisten konferenssien paneelikeskusteluissa ja tiedejournalismissa. Tietokannassa on tietoa luonnontieteen, teknologian, matematiikan ja lääketieteen aloilla toimivista asiantuntijoista yli 140 eri maasta. Tietokannan nimi viittaa naisten oikeuksia edistäneeseen Matilda Gageen, jonka mukaan on saanut nimensä myös Matilda-ilmiö. Fellowship for the Future -ohjelma Fellowship for the Future -ohjelma vahvistaa tiedeyhteisöjen yhdenvertaisuutta ja moninaisuutta tukemalla värillisiä tiedenaisia, jotka johtavat tasa-arvoa ja sosiaalista oikeudenmukaisuutta luonnontieteen, teknologian, matematiikan ja lääketieteen aloilla edistäviä hankkeita. Sci Mom Journey -kampanja Sci Mom Journey -kampanja (suom. ”Tiedeäitien matka”) jakaa tarinoita rakenteellisista ja institutionaalisista haasteista, joita vanhemmat ja etenkin naiset tieteentekijöinä kohtaavat. == Lähteet == == Aiheesta muualla == * Gage- tietokanta. * Fix the Gap -tietokanta. Luokka:Tiedejärjestöt Luokka:Naiset ja yhteiskunta
Helin kirkko

Helin kirkko () on Indre Østfoldin kunnassa Norjassa sijaitseva kivinen pitkäkirkko vuodelta 2001. ==Lähteet== ==Aiheesta muualla== Luokka:Indre Østfold Luokka:Norjan kivikirkot
Hovinin kirkko (Indre Østfold)

Hovinin kirkko () on Indre Østfoldin kunnassa Norjassa sijaitseva puinen pitkäkirkko vuodelta 1620. ==Lähteet== ==Aiheesta muualla== Luokka:Indre Østfold Luokka:Norjan puukirkot
Hovinin kirkko

Hovinin kirkko voi tarkoittaa seuraavia Norjassa sijaitsevia kirkkoja: * Hovinin kirkko Indre Østfoldin kunnassa * Hovinin kirkko Ullensakerin kunnassa * Hovinin kirkko Tinnin kunnassa.
La Roche-des-Arnauds

La Roche-des-Arnauds on kunta eteläisessä Ranskassa Hautes-Alpesin departementissa Provence-Alpit-Rivieran alueella. Se sijaitsee Petit Buëch -joen varrella, noin 14 kilometriä Gapin kaupungista länteen. pienoiskuva|vasen|Rautatieasema Provencen kreivi antoi 1000-luvun alussa La Rochen maat Flotten suvulle kiitokseksi heidän avustaan saraseenejä vastaan. 1100-luvulla he rakensivat linnoituksen, josta on yhä jäljellä joitain jäänteitä. Kunta on ollut jo vuosisatojen ajan maatalouskunta, jossa myös metsätalous on ollut tärkeässä asemassa. Aikoinaan myös jään valmistus oli tärkeä toimiala. Talvet ovat La Rochessa kylmiä, jolloin tehtiin pieniä tekojärviä. Kun niihin oli muodostunut jäätä noin 20 senttimetriä, sahattiin jää paloiksi ja varastoitiin. Kesällä niitä myytiin lähialueen, kuten Gapin kalakauppiaille ja ravintoloihin. ==Lähteet== ==Aiheesta muualla== Luokka:Hautes-Alpesin kunnat
Hærlandin kirkko

Hærlandin kirkko () on Indre Østfoldin kunnassa Norjassa sijaitseva puinen pitkäkirkko vuodelta 1879. ==Lähteet== ==Aiheesta muualla== Luokka:Indre Østfold Luokka:Norjan puukirkot
Spydebergin kirkko

Spydebergin kirkko () on Indre Østfoldin kunnassa Norjassa sijaitseva kivinen pitkäkirkko vuodelta 1844. ==Lähteet== ==Aiheesta muualla== Luokka:Indre Østfold Luokka:Norjan kivikirkot
Ivelandin kirkko

Ivelandin kirkko () on Ivelandin kunnassa Norjassa sijaitseva puinen ristikirkko vuodelta 1837. ==Lähteet== ==Aiheesta muualla== Luokka:Iveland Luokka:Norjan puukirkot
Owe Wiktorin

Owe Wiktorin (s. 7. toukokuuta 1940) on ruotsalainen kenraali, joka toimi Ruotsin puolustusvoimien komentajana vuosina 1994–2000. Wiktorinin tausta on ilmavoimissa, missä hän on saanut hävittäjälentäjän koulutuksen. Wiktorinin aikana Ruotsin puolustusvoimista tuli itsenäinen viranomainen, kun aiemmin sen eri osat olivat toimineet suoraan hallituksen alaisuudessa. ==Lähteet== ==Aiheesta muualla== Luokka:Ruotsalaiset kenraalit Luokka:Ruotsin puolustusvoimien komentajat Luokka:Ruotsalaiset lentäjät Luokka:Vuonna 1940 syntyneet Luokka:Elävät henkilöt
Näsum

Näsum on taajama Bromöllan kunnassa Skånen läänissä samannimisessä historiallisessa maakunnassa Ruotsissa. Taajamassa oli 1 314 asukasta vuonna 2021. ==Lähteet== ==Aiheesta muualla== Luokka:Bromöllan kunta Luokka:Ruotsin taajamat
Sergio Rinland

Sergio Rinland (s. 17. maaliskuuta 1952) on argentiinalainen insinööri. Rinland toimi Arrowsin Formula 1 -tallin pääsuunnittelijana vuonna 2002. Aiemmin hän toimi Sauberin pääsuunnittelijana vuosina 2000–2001. ==Lähteet== == Aiheesta muualla == * GrandPrix.com Luokka:Formula 1 -tallien työntekijät Luokka:Argentiinalaiset urheilualan henkilöt Luokka:Vuonna 1952 syntyneet Luokka:Elävät henkilöt
Valje

Valje on taajama Bromöllan kunnassa Skånen läänissä samannimisessä historiallisessa maakunnassa Ruotsissa. Taajamassa oli 1 314 asukasta vuonna 2021. ==Lähteet== ==Aiheesta muualla== Luokka:Bromöllan kunta Luokka:Ruotsin taajamat
Gualöv

Gualöv on taajama Bromöllan kunnassa Skånen läänissä samannimisessä historiallisessa maakunnassa Ruotsissa. Taajamassa oli 512 asukasta vuonna 2021. ==Lähteet== ==Aiheesta muualla== Luokka:Bromöllan kunta Luokka:Ruotsin taajamat
Gottfrid Billing

Axel Gottfrid Leonard Billing (29. huhtikuuta 1841 Önnestad – 1925) oli ruotsalainen teologi, joka toimi piispana Västeråsissa vuosina 1884–1898 ja Lundissa 1898–1925. Lisäksi hän toimi kansanedustajana valtiopäivien ensimmäisessä kamarissa vuosina 1889–1906 ja 1908–1912 sekä valtiopäivien varapuhemiehenä 1909–1912. Billing oli myös Lundin yliopiston käytännöllisen teologian professori vuodesta 1881 ja Ruotsin akatemian jäsen vuodesta 1900. ==Kuvia== Porträtt, biskop Gottfrid Billing, Lund, 1903 - Sörmlands museum - SLM7042.jpg|Bernhard Östermanin maalaama muotokuva vuodelta 1903. Grave of swedish bishop Gottfrid Billing lund sweden.jpg|Billingin hautakivi Lundissa. ==Lähteet== ==Aiheesta muualla== Luokka:Ruotsin kirkon piispat ja arkkipiispat Luokka:Ruotsin kansanedustajat Luokka:Ruotsin akatemian jäsenet Luokka:Ruotsalaiset teologit Luokka:Ruotsalaiset professorit Luokka:Lundin yliopiston professorit Luokka:Vuonna 1841 syntyneet Luokka:Vuonna 1925 kuolleet
Kuuma nuoriso

Kuuma nuoriso (Porky’s) on Bob Clarkin käsikirjoittama ja ohjaama kanadalais- yhdysvaltalainen komediaelokuva vuodelta 1981. Nuorille suunnattu alatyylinen seksikomedia nousi kaikkien aikojen eniten lipputuloja saaneeksi kanadalaiselokuvaksi. ==Juoni== 1950-luvun Floridassa kuusi teinipoikaa päättää vierailla paikallisessa Porky’s-ilotalossa. Siellä heitä kuitenkin kohdellaan huonosti ja heidän rahansa viedään. He päättävät kostaa ja panevat ranttaliksi. ==Vastaanotto== Yhdysvaltalaiskriitikko Roger Ebert ihmetteli elokuvan naisvihamielisyyttä, valitteli että miesnäyttelijät ovat aivan yli- ikäisen näköisiä kokemattomiksi teinipojiksi ja antoi elokuvalle puolitoista tähteä neljästä. Video-oppaassa vuodelta 1994 Asko Alanen luonnehtii elokuvaa 1/5 tähden veroiseksi, komiikaltaan latteaksi ja meluisaksi mutta tyrmistyttävän määrätietoiseksi rellestykseksi.”Kuuma nuoriso”, Video-opas 95, WSOY 1994. Helsingin Sanomien Mikael Fräntin mielestä Kuuma nuoriso yrittää olla tuhmanpuoleinen farssi, mutta onnistuu tarjoamaan pikemminkin jahkaavaa vetkuttelua. ==Jatko-osa== Elokuva sai jatko-osat Villit fiftarit – Porky's II (Porky's II: The Next Day, 1983) ja Porkyn kosto (Porky’s Revenge, 1985). ==Lähteet== Luokka:Vuoden 1981 kanadalaiset elokuvat Luokka:Seksikomediat Luokka:Yhdysvaltalaiset nuortenelokuvat
Nicolo Petrucci

Nicolo Petrucci (s. 21. kesäkuuta 1962) on italialainen insinööri. Petrucci toimi Toro Rosson Formula 1 -tallin aerodynamiikkajohtajana vuosina 2008–2011. Aiemmin Petrucci on työskennellyt Ferrarilla, Arrowsilla, Jordanilla ja Toyotalla. ==Lähteet== == Aiheesta muualla == * GrandPrix.com Luokka:Formula 1 -tallien työntekijät Luokka:Italialaiset urheiluvaikuttajat Luokka:Vuonna 1962 syntyneet Luokka:Elävät henkilöt
Suolanpoisto

pienoiskuva|Suolanpoistolaitos Barcelonassa, Espanjassa. Suolanpoisto eli desalinaatio on prosessi, jossa poistetaan mineraalikomponentteja suolavedestä. Suolanpoisto mahdollistaa sellaisenaan juomakelvottoman meriveden muuttamisen ihmisten ja maatalouden käyttövedeksi.Dictionary: Desalination Kierrätetyn jäteveden ohella suolanpoisto on yksi harvoista keinoista, joilla vesipulasta kärsivien alueiden veden saatavuutta pystytään parantamaan.Impact of seawater desalination and wastewater treatment on water stress levels and greenhouse gas emissions Meriveden suolanpoisto on kuitenkin suuren energiankulutuksensa takia kallista. Tulevaisuudessa siihen saatetaan kuitenkin kehittää halvempia tekniikoita.Suomen Kuvalehti: Grafeenilla saadaan suola pois merivedestäDesalination — can it help us survive water scarcity? Vuonna 2022 arvioitiin maailmassa olevan noin 16 000 suolanpoistolaitosta, joista noin 70 prosenttia on Lähi-idässä tai Pohjois-Afrikassa.European Comission: Desalination Saudi-Arabia on maailman johtava juomakelpoisen meriveden tuottaja.Which country is the most advanced in desalination technology in the world? Myös muun muassa Israel ja Singapore ovat panostaneet paljon meriveden suolanpoistotekniikkaan.Israel Proves the Desalination Era Is HereSingapore’s first dual-mode desalination plant ==Lähteet== Luokka:Vesihuolto
Enrique Scalabroni

Enrique Scalabroni (s. 20. lokakuuta 1949) on argentiinalainen suunnittelija, tekninen johtaja ja tallipäällikkö. Scalabroni toimi Dallaran, Williamsin, Ferrarin, Lotuksen ja Peugeot Sportin palveluksessa vuosina 1985–2002, ennen kuin perusti oman Formula 3000- ja GP2-tallinsa BCN Competicionin vuonna 2003. ==Lähteet== == Aiheesta muualla == * GrandPrix.com Luokka:Formula 1 -tallien työntekijät Luokka:Argentiinalaiset urheilualan henkilöt Luokka:Vuonna 1949 syntyneet Luokka:Elävät henkilöt
Iria Leino

Iria Leino (oik. Irja Aira Leino, 22. joulukuuta 1932 Helsinki – 8. maaliskuuta 2022 New York) oli suomalainen taiteilija ja malli, joka asui New Yorkissa. Leinon äiti kuoli vuonna 1938, jonka jälkeen perheen ystävä kasvatti hänet. Leino toimi mallina, jolloin hän otti etunimeksi Iria. Leino asui teollisuusrakennuksessa New Yorkin SoHossa, jossa hän piti ateljeetaan. == Lähteet == Luokka:Suomalaiset taidemaalarit Luokka:Vuonna 1932 syntyneet Luokka:Vuonna 2022 kuolleet Luokka:Suomalaiset mallit
Wiesław Szlachta

Wiesław Szlachta (s. 1937) on puolalainen pianisti.Wyszukiwarka Polmic, viitattu 3.10.2024 Wiesław Szlachta Muzeum Zamkowe w Pszczynie, viitattu 3.10.2024 Szlachta opiskeli pianonsoittoa Rybnikissä Karol Szafranekin johdolla ja valtiollisessa musiikkikorkeakoulussa Katowicessä Stefania Allinównan johdolla. Vuosina 1967–1969 hän opiskeli Juilliard School of Musicissa Beveridge Websterin johdolla. Szlachta osallistui seitsemänteen kansainväliseen Frédéric Chopin -pianokilpailuun Varsovassa. Hän on esiintynyt muun muassa Carnegie Hallissa ja osallistunut moniin kansainvälisiin festivaaleihin. Szlachta on esiintynyt muun muassa Belgian kansallisen orkesterin solistina. Hän on tehnyt äänityksiä Puolan ja Belgian radioille. Szlachta on levyttänyt Frédéric Chopinin ja Karol Szymanowskin musiikkia.Szlachta Wieslaw Concours de piano de Liège, viitattu 3.10.2024 Szlachta opetti Katowicen valtiollisessa musiikkikorkeakoulussa vuosina 1969–1976. Belgiassa hän on tehnyt opetustyötä Liègen kuninkaallisessa konservatoriossa, Waremmessa ja Chapelle musicale Reine Élisabethissa. Szlachta on pitänyt mestarikursseja Italiassa, Ranskassa, Suomessa, Ruotsissa ja Puolassa. Hän on toiminut Rybnikin musiikkikoulussa nuorten instrumentalistien foorumin taiteellisena johtajana. == Lähteet == Luokka:Puolalaiset pianistit Luokka:Vuonna 1937 syntyneet Luokka:Elävät henkilöt
Czesław Stańczyk

Czesław Stańczyk (1938 – 5. maaliskuuta 2022) oli puolalainen pianisti ja musiikkipedagogi.Prof. Czeslaw Stańczyk Warszawskie Warsztaty Pianistyczne, viitattu 3.10.2024 Czesław Stańczyk Narodowy Instytut Fryderyka Chopina, viitattu 3.10.2024 Stańczyk valmistui Katowicen valtiollisesta musiikkikorkeakoulusta Stefania Allinównan pianoluokalta kunniamaininnoin vuonna 1962. Hän toimi siellä myöhemmin professorina. Stańczyk suoritti harjoittelun Vladimir Natansonin pianoluokalla Moskovan konservatoriossa vuonna 1975. Hän osallistui vuonna 1976 Budapestin Bartók-seminaariin. Vuonna 1972 Stańczyk perusti Nysaan nuorten pianistien leirin, jonka henkilökuntaan liittyivät myös Andrzej Jasiński ja Jerzy Sulikowski. Hän työskenteli myös Bytomissa, Częstochowassa, Wrocławissa, Salzburgin Mozarteumissa ja Ostravassa sekä johti mestarikursseja Kroatiassa. Stańczyk esiintyi lukuisten puolalaisten sinfoniaorkesterien kanssa. Hän esiintyi eri maissa myös solistina, kamarimuusikkona ja säestäjänä. Hän istui toistuvasti kansainvälisen Frédéric Chopin -pianokilpailun tuomariston jäsenenä. Stańczyk teki äänityksiä radiolle ja televisiolle. Hän toimi vuosina 1991–1995 Chopin- seuran varapuheenjohtajana. Stańczykin oppilaita olivat Eugeniusz Knapik, Maria Magdalena Janowska-Bukowska, Tadeusz Biernacki, Gabriela Szendzielorz- Jungiewicz, Zofia Antes, Przemysław Lechowski ja Tomasz Lupa. == Lähteet == Luokka:Puolalaiset pianistit Luokka:Musiikkipedagogit Luokka:Vuonna 1938 syntyneet Luokka:Vuonna 2022 kuolleet